अरु त अरु व्यवसायिक रुपले, ठाउँ अनुसारको उचित वाली लगाउने हो भने एउटा डोल्पा जिल्लाबाट मात्रै करोडौ मूल्य वरावरको उत्पादन लिन र निर्यात गर्न सकिन्छ । त्यहाँ भरखरै शुरु हुन लागेको ओलिभ ९जैतुन० र जडीवुटी खेती त्यसको उदाहरण हो । स्थान विशेष पाकेट क्षेत्र छानी खेत ीगर्ने प्रणालीको व्यवस्थापनबाट ठूलो अलैची, कफि आदिको प्रचुर सम्भावना छ । त्यसैले कृषि पेशालाई सर्वप्रथम सम्मानित र आकर्षक बनाउनु पर्छ । यसका लागि प्राङ्गारिक खेतीको साथै उन्नत कृषि औजार, उन्नत वीउ र मलखादको आपूर्ती सुलभ गर्ने, सिंचाई पानीको समुचित व्यवस्था गर्र्ने, भू–परिस्थिति अनुकूलको कृषि प्रविधि विकास गर्ने, भू–स्वामित्व सुरक्षाको प्रत्याभूति दिने, भूमी व्यवस्थापन कार्य प्रभावकारी तुल्याउने जस्ता कार्यलाई प्राथमिकताका साथ अघि बढाउनु पर्छ ।
